Tabagón, O Rosal

San Xoán de TabagónNomenclator , Xunta de Galicia. é unha parroquia do concello pontevedrés do Rosal na comarca do Baixo Miño. Ten 7 entidades de poboación: A Mina, A Paradela, A Portela, O Río, A Rúa da Cal, A Rúa de Abaixo e O Xisco. Segundo o IGE, en 2022 tiña 605 habitantes (290 homes e 315 mulleres). Eclesiasticamente, pertence ó arciprestado da Guarda-Tebra, na diocese de Tui-Vigo.

Está bañada polas augas do río Miño e dista 5 quilómetros da capital do concello.

 Patrimonio 
A igrexa parroquial é de estilo manuelino tardío, construída entre 1812 e 1825, con retablo maior neogótico.

O cruceiro dos Maios, feito por Manuel González Perdiz en 1879, onde se representa unha alegoría do pecado orixinal, a flaxelación e a Verónica coa Santa Face. Ten un capitel dórico con follas de acanto e cabezas de anxo, o Cristo Morto e a Dolorosa.

Peto de ánimas da Paradela.TurGalicia, Consellería de Cultura e Turismo.

 Celebracións 
Na parroquia celébranse, amais de San Xoán (24 de xuño), as festividades da Virxe da Saúde e San Brais, 2 e 3 de febreiro respectivamente.

Erguen un grande arco floral.
 Galería de imaxes 

 Notas 

 Lugares e parroquias 
 Lugares de Tabagón 

 Parroquias do Rosal 

 Véxase tamén 
 Bibliografía 
 Gran Enciclopedia Galega Silverio Cañada en DVD, 2005.
 Outros artigos 
 Lugares do Rosal
 Ligazóns externas 
 San Xoán de Tabagón na páxina da Diocese de Tui-Vigo.
 San Xoán de Tabagón en Grandes lugares da CRTVG

Categoría:Parroquias do Rosal
Categoría:Parroquias de Galicia baixo a advocación de san Xoán